Bis Anfang vom 14. Joarhundert war da Ort im Besitz vo de Knöringer, am burgauischen Dienstmannengeschlecht. 1309 kafft des Augustiner-Chorherrnstift Heilig-Kreiz aus Augschburg mehra Giata und Rechte. Adlsriad war so vor da Säkularisation a Amt vom inkorporierten Kloasta Heilig Kreiz/Hoachstift Augschburg. Seit dem Reichsdeputationshauptschluß vo 1803 ghert da Ort zu Bayern. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn. De ehemois selbstständign Gmoana Kruichen und Engelshof san mit der Gebietsreform in Bayern eihgmoand worn.